text: 20-årig fængslet for røveri
  25 januar 2010 kl. 07.54
  Tre mænd fra Fredericia er søndag eftermiddag anholdt for et røveri mod Købmandsgården i Prangervej. Den ene af dem - en 20-årig mand - er varetægtsfængslet.
  Omkring kl. 15.40 kom en mand ind i forretningen og truede sig med en kniv eller en pistol til et pengebeløb. Røveriet blev imidlertid set af vidner, som alarmerede politiet, der straks sendte en patrulje til stedet.
  En første mistænkt blev anholdt i nærheden, efter at han hoppede ud af en bil, og kort efter fik betjentene atter kontakt med køretøjet og anholdt de to mænd, som sad i bilen.
  Den første af de anholdte havde pengene fra røveriet på sig. De tre mistænkte er alle i 20'erne.
  Kun den ene af de tre anholdte blev fremstillet i grundlovsforhør kl. 13.30. De to andre blev afhørt og sigtet, men er løsladt.
  Vis stort kort
  